"Sevilya" va "Borussiya" jamoalari italiyalik hujumchi Chiro Immobilening transferi borasida kelishuvga erishish arafasida turishibdi. 25 yoshli bu hujumchi uchun ispaniyaliklar 12 mln yevro to‘lashi xabar qilindi. Ma’lumot uchun, Dortmundning "Borussiya" jamoasi 2014 yilning yozida Immobileni "Torino"dan 19 mln yevro evaziga xarid qilgandi. U o‘tgan mavsumda Bundesliganing 33 uchrashuvida maydonga tushib, 10ta gol urdi va 2ta golli pas amalga oshirdi.